b'\n_START_ARTICLE_\nRinpung Dzong\n_START_SECTION_\nZgodovina\n_START_PARAGRAPH_\nDzong je leta 1644 zgradil butanski kralj \xc5\xa1abdrung Ngavang Namgjal, ki je ozemeljsko zdru\xc5\xbeil sodobni Butan. Dzong je pre\xc5\xbeivel mo\xc4\x8dan potres leta 1897 in po\xc5\xbear leta 1906._NEWLINE_Pred letom 1644 je na lokaciji imenovani Humrelkha pri Paru lokalni teolog Gyelchok zgradil pet nadstropno zgradbo. Gyelchok, gospodar Humrela, je leta 1644 svoj dzong izro\xc4\x8dil kralju \xc5\xa1abdrung Ngawang Namgyelu, ki ga je prezidal v mnogo ve\xc4\x8djo in razse\xc5\xbeno trdnjavo. Nov dzong in budisti\xc4\x8dni tempelj sta posvetila \xc5\xa1abdrung Ngavang Namgjal in karma Rigzin Nyingpo, reinkarnacija Tertona Sangay Lingpa. Za prvega penlopa je bil leta 1646 imenovan Ngonpa Tenzin Drugda. V \xc4\x8dasu 23.-tega penlopa Dawe Penjorja je dzong pogorel do tal. Z denarjem zbranim po celem Butanu s posebnim davkom je kompleks obnovil penlop Para Dawa Penjor._NEWLINE_Leta 1646 je bil dzong posve\xc4\x8den in ustanovljen kot upravno in samostansko sredi\xc5\xa1\xc4\x8de zahodne regije in je postal znan kot Rinpung dzong._NEWLINE_Petnadstropna stavba je ena najlep\xc5\xa1ih lesenih stavb v Butanu. Na 4. nadstropju je tempelj posve\xc4\x8den liniji lam Drukpa (sekta Rde\xc4\x8dih kap), \xc5\xa1ole Kagju, tempelj Osem vrst \xc4\x8dorten in tempelj Taras. Kip guruja Rinpoche-ja, ki ga je izdelal Sherab Wangchuk se tudi nahaja na 4. nadstropju; na 3. nadstropju pa je Goenkhang, kjer sta tudi kipa Mahakale in Mahakali.\n_START_SECTION_\nV popularni kulturi\n_START_PARAGRAPH_\nNekateri prizori v filmu Little Buddha iz leta 1993 so bili posneti v tem dzongu.\n_START_SECTION_\nFestivali\n_START_PARAGRAPH_\nVelik letni festival ali t\xc5\xa1e\xc4\x8du poteka v Rinpung Dzongu od 11. do 15. dne drugega meseca tradicionalnega butanskega lunarnega koledarja (obi\xc4\x8dajno marca ali aprila po gregorijanskem koledarju). Ob tej prilo\xc5\xbenosti v procesiji nosijo svete podobe. Sledi serija tradicionalnih plesov za maske, ki prena\xc5\xa1ajo verske zgodbe, ki jih ve\xc4\x8d dni izvajajo menihi._NEWLINE_Pred zoro 15. dne je v zgodnjih jutranjih urah za javnost prikazana velika sveta zastava thangka, ki prikazuje osem manifestacij Padmasambhave, da bi se dr\xc5\xbeali tradicije, da soncu ne dovolijo pasti.'